PIRMĀS INSTANCES TIESAS RĪKOJUMS (apelācijas palāta)
2007. gada 14. decembrī
Lieta T‑311/07 P
Bart Nijs
pret
Eiropas Kopienu Revīzijas palātu
Apelācija – Civildienests – Ierēdņi – Lēmums, par kuru var iesniegt apelācijas sūdzību – Rīkojums, ar kuru no procesuālā raksta tiek svītrotas noteiktas tā daļas – Acīmredzami nepieņemama apelācijas sūdzība
Priekšmets Apelācijas sūdzība par Eiropas Savienības Civildienesta tiesas (otrā palāta) 2007. gada 16. maija rīkojumu lietā F‑49/06 Nijs/Revīzijas palāta (Krājumā nav publicēts), lūdzot atcelt minēto rīkojumu
Nolēmums Apelācijas sūdzību noraidīt kā acīmredzami nepieņemamu. Bart Nijs sedz savus tiesāšanās izdevumus pats.
Kopsavilkums
Apelācija – Pieņemamība – Lēmumi, par kuriem var iesniegt apelācijas sūdzību
(Tiesas Statūtu I pielikuma 9. pants; Pirmās instances tiesas Reglamenta 145. pants)
Apelācijas sūdzība, kas iesniegta par Civildienesta tiesas rīkojumu, ar kuru nolemts svītrot no procesuālā raksta noteiktas
tā daļas, ir jānoraida kā acīmredzami nepieņemama, pamatojoties uz Pirmās instances tiesas Reglamenta 145. pantu. Šāds rīkojums
neietilpst to lēmumu kategorijā, par kuriem var iesniegt apelācijas sūdzību Tiesas Statūtu I pielikuma 9. panta izpratnē.
(skat. 6.–10. punktu)